২০২৩ জি-২০ নতুন দিল্লী সন্মিলন

**২০২৩ জি-২০ নতুন দিল্লী সন্মিলন** () বিশ্বৰ ১৯খন প্ৰভাৱশালী অৰ্থনীতিসমৃদ্ধ দেশ আৰু ইউৰোপীয় সংঘৰ গোট জি-২০ (গ্ৰুপ অৱ টুৱেণ্টি)ৰ অষ্টাদশ সন্মিলন। ২০২৩ চনৰ ৯ আৰু ১০ ছেপ্টেম্বৰত নতুন দিল্লীৰ প্ৰগতি ময়দানত অৱস্থিত ভাৰত মণ্ডপম আন্তঃৰাষ্ট্ৰীয় প্ৰদৰ্শনী-অধিৱেশন কেন্দ্ৰত এই শীৰ্ষ সন্মিলন অনুষ্ঠিত হয়। ভাৰতত অনুষ্ঠিত হোৱা এই জি-২০ শীৰ্ষ সন্মিলনখন ভাৰতৰ লগতে সমগ্ৰ দক্ষিণ এছিয়াৰ ভিতৰতে প্ৰথম সন্মিলন। শীৰ্ষ সন্মিলনৰ লগতে ইয়াৰ লগত জড়িত আনুষংগিক সন্মিলনসমূহ গোটেই বছৰ জুৰি ভাৰতৰ বিভিন্ন প্ৰান্তত অনুষ্ঠিত কৰা হৈছে। ভাৰতৰ প্ৰধানমন্ত্ৰী নৰেন্দ্ৰ মোদীয়ে এই সন্মিলনৰ অধ্যক্ষতা কৰে।

## পৃষ্ঠভূমি
পূৰ্বতে ভাৰতে ২০২১ চনত জি-২০ সন্মিলন আৰু ২০২২ চনত ইটালীয়ে আয়োজন কৰাৰ কথা আছিল। ২০১৮ চনত আৰ্জেণ্টিনাত অনুষ্ঠিত জি-২০ বুয়েনছ আইৰেছ সন্মিলনত প্ৰধানমন্ত্ৰী নৰেন্দ্ৰ মোদীয়ে ইটালীক ২০২১ চনত এই সন্মিলন আয়োজন কৰিবলৈ আৰু ২০২২ চনত ভাৰতক ভাৰতৰ স্বাধীনতাৰ ৭৫ সংখ্যক বছৰ উপলক্ষে আয়োজন কৰিবলৈ অনুমতি দিবলৈ অনুৰোধ জনাইছিল। ইটালীয়ে ভাৰতৰ লগত দ্বিপাক্ষিক সু-সম্পৰ্কৰ বাবে ২০২২ চনত ভাৰতক জি-২০ সন্মিলন আয়োজন কৰিবলৈ দিবলৈ সন্মত হয়।

২০২৩ চনত ইণ্ডোনেছিয়াই দক্ষিণ-পূব এচিয় ৰাষ্ট্ৰসমূহৰ সংগঠন চমুকৈ আছিয়ানৰ অধ্যক্ষতা কৰাৰ বাবে পূৰ্বে নিৰ্ধাৰিত কৰাৰ ধৰণে ২০২৩ চনত ইণ্ডোনেছিয়ায়ে জি-২০ৰ সভাপতিত্ব কৰাৰ বাবে অপাৰগতা প্ৰকাশ কৰে। সেয়ে ইণ্ডোনেছিয়াৰ বৈদেশিক মন্ত্ৰী ৰেটনো মাৰ্ছুডিয়ে কৰা অনুৰোধৰ পিছত ভাৰতে ইণ্ডোনেছিয়াৰ সৈতে জি-২০ৰ অধ্যক্ষতাৰ দায়িত্ব আদান-প্ৰদান কৰে আৰু ভাৰতে ২০২৩ চনত জি-২০ৰ অষ্টাদশ সন্মিলনখন অনুষ্ঠিত কৰাৰ দায়িত্ব লাভ কৰে।
## অধ্যক্ষতা
ভাৰতৰ প্ৰধানমন্ত্ৰী নৰেন্দ্ৰ মোদীয়ে জি-২০ নতুন দিল্লী সন্মিলনৰ অধ্যক্ষতা কৰে। 

২০২২ চনৰ ১ ডিচেম্বৰৰ পৰা ভাৰতৰ জি-২০ৰ অধ্যক্ষতাৰ কাৰ্যকাল আৰম্ভ হৈছিল। ইয়াৰ ফলশ্ৰুতিত ২০২৩ চনৰ তৃতীয় ত্ৰৈমাসিকত শীৰ্ষ সন্মিলনখন অনুষ্ঠিত হয়। জি-২০ৰ অধ্যক্ষতাৰ পদ হস্তান্তৰৰ অনুষ্ঠান ২০২২ চনত ইণ্ডোনেছিয়াৰ বালিত অনুষ্ঠিত হোৱা জি-২০ৰ সপ্তদশ সন্মিলনত অনুষ্ঠিত হৈছিল। এই অনুষ্ঠানত অধ্যক্ষতাৰ দায়িত্ব ইণ্ডোনেছিয়াৰ ৰাষ্ট্ৰপতি জোকো উইডোডোৰ পৰা ভাৰতৰ প্ৰধানমন্ত্ৰী নৰেন্দ্ৰ মোদীলৈ হস্তান্তৰ কৰা হয়।

২০২৩ চনত অনুষ্ঠিত হোৱা জি-২০ৰ অষ্টাদশ নতুন দিল্লী সন্মিলনত ভাৰতৰ প্ৰধানমন্ত্ৰী মোদীয়ে আনুষ্ঠানিকভাৱে জি-২০ৰ অধ্যক্ষৰ পদ ব্ৰাজিলৰ ৰাষ্ট্ৰপতি লুইজ ইনাছিঅ’ লুলা দা চিলভাক অৰ্পণ কৰে। ২০২৩ চনৰ ৩০ নৱেম্বৰলৈকে ভাৰতে এই পদত অধিষ্ঠিত থাকিব।

## মুখ্য কাৰ্যসূচী
জি-২০ৰ অধ্যক্ষ হিচাপে ভাৰতে ২০২৩ চনত জি-২০ৰ মুখ্য আলোচনাৰ বাবে ছটা কাৰ্যসূচীক অগ্ৰাধিকাৰ প্ৰদান কৰিছে:

*সেউজ উন্নয়ন, জলবায়ু বিত্ত আৰু পৰিৱেশৰ বাবে জীৱনশৈলী (LiFE)
*ত্বৰান্বিত, অন্তৰ্ভুক্ত আৰু স্থিতিস্থাপক বৃদ্ধি
* বহনক্ষম উন্নয়নৰ লক্ষ্যৰ (SDGs) ওপৰত অগ্ৰগতি ত্বৰান্বিত কৰা
*প্ৰযুক্তিগত ৰূপান্তৰ আৰু ডিজিটেল ৰাজহুৱা আন্তঃগাঁথনি
*একবিংশ শতিকাৰ বাবে বহুপক্ষীয় প্ৰতিষ্ঠান
*মহিলা নেতৃত্বাধীন উন্নয়ন
২০২৩ চনৰ ২৬ আগষ্টত দিয়া এক সাক্ষাৎকাৰত প্ৰধানমন্ত্ৰী মোদীয়ে ভাৰতৰ অধ্যক্ষতাৰ অধীনত জি-২০ দেশসমূহৰ বিকশিত কাৰ্যসূচীক লৈ আশাবাদীতা প্ৰকাশ কৰে। তেওঁ গোলকীয় দক্ষিণৰ উদ্বেগসমূহৰ সৈতে মিল থকা মানৱকেন্দ্ৰিক উন্নয়নৰ দৃষ্টিভংগীৰ দিশত জলবায়ু পৰিৱৰ্তন আৰু জি-২০ৰ ঋণৰ সংযুক্ত পৰিকাঠামোৰ জৰিয়তে ঋণৰ পুনৰগঠনৰ সৈতে স্থানান্তৰিত কৰা আৰু বিশ্বব্যাপী গুপ্তমুদ্ৰা বা ক্ৰিপ্টোকাৰেন্সীৰ নিয়ন্ত্ৰণৰ বাবে কৌশলৰ ওপৰত এই সন্মিলনে বিশেষ গুৰুত্ব আৰোপ কৰে।

## প্ৰস্তুতি
ভাৰত চৰকাৰে জি-২০ৰ অষ্টাদশ সন্মিলনৰ বাবে ₹৯৯০ কোটি টকা বাজেট নিৰ্ধাৰণ কৰিছিল। এই অনুষ্ঠানৰ নিৰাপত্তাৰ বাবে চৰকাৰে দিল্লী আৰক্ষীৰ ৮০ হাজাৰ আৰক্ষী বিষয়াকে ধৰি ১ লাখ ৩০ হাজাৰ নিৰাপত্তাৰক্ষীক নিয়োগ কৰিছিল।

চিএনএন, ৰয়টাৰ আৰু ৱাশ্বিংটন পোষ্টে প্ৰকাশ কৰা অনুসৰি জি-২০ সন্মিলনৰ পূৰ্বে ভাৰতীয় প্ৰত্নতাত্ত্বিক জৰীপকে ধৰি ভাৰতীয় কৰ্তৃপক্ষই সমগ্ৰ নতুন দিল্লীত গৃহহীন আশ্ৰয় শিবিৰ আৰু বস্তি অঞ্চলসমূহৰ বিৰুদ্ধে উচ্ছেদ অভিযান আৰম্ভ কৰিছিল। ভাৰত চৰকাৰৰ প্ৰেছ সংস্থা প্ৰেছ ইনফৰ্মেচন ব্যুৰোৱে এই দাবী নাকচ কৰে আৰু কয় যে এই উচ্ছেদ অভিযান ভাৰতৰ উচ্চতম ন্যায়ালয়ৰ নিৰ্দেশ মৰ্মে কৰা হৈছে আৰু ২০২৩ চনৰ জি-২০ নতুন দিল্লী সন্মিলনৰ সৈতে কোনো সম্পৰ্ক নাই।

### দিল্লীত নিষেধাজ্ঞা
সন্মিলনৰ সময়ত বিদেশী ৰাষ্ট্ৰৰ মুৰব্বী আৰু কূটনৈতিক বিষয়া আৰু অন্যান্য আমন্ত্ৰিত অতিথি সকলৰ সুবিধাৰ প্ৰতি লক্ষ্য ৰাখি দিল্লীত কিছুমান নিষেধাজ্ঞা জাৰি কৰা হয়। নিষেধাজ্ঞা অনুসৰি দিল্লীৰ সকলো বিদ্যালয়, কাৰ্যালয়, কৰ্মস্থলী, বজাৰ, ৰেষ্টুৰেণ্ট আৰু বিপণীসমূহ তিনিদিনৰ বাবে বন্ধ কৰিবলৈ নিৰ্দেশ দিয়া হৈছিল। ইফালে পথত চলাচলৰ সন্দৰ্ভত যান-বাহনৰ বাবে কেতবোৰ নিৰ্দেশনা জাৰি কৰা হয়। ই-কমাৰ্চ ডেলিভাৰী নতুন দিল্লী পৌৰ পৰিষদৰ (এনএমডিচি)ৰ অধীনত ঔষধ আৰু গেলামালৰ অৰ্ডাৰ দিয়াত সীমাবদ্ধ কৰা হয় আৰু মানুহক ঘৰতে থাকিবলৈ পৰামৰ্শ দিয়া হয়।

## অংশগ্ৰহণকাৰী
এই সন্মিলনত জি-২০ গোটৰ সদস্য ৰাষ্ট্ৰসমূহৰ প্ৰায়ভাগৰে ৰাষ্ট্ৰপ্ৰধান আৰু চৰকাৰৰ মুৰব্বী সকলে অংশগ্ৰহণ কৰে। ৰাছিয়াৰ ৰাষ্ট্ৰপতি ভ্লাদিমিৰ পুটিন আৰু চীনৰ ৰাষ্ট্ৰপতি ছি জিনপিঙে ভাৰতৰ ৰাজধানীত অনুষ্ঠিত হোৱা শীৰ্ষ সন্মিলন অংশগ্ৰহণ কৰাৰ পৰা বিৰত থকাৰ সিদ্ধান্ত লয়। তেওঁলোকৰ স্থান ক্ৰমে ৰাছিয়াৰ বৈদেশিক মন্ত্ৰী চাৰ্গেই লাভৰভ আৰু চীনৰ প্ৰিমীয়াৰ লি কিয়াঙে গ্ৰহণ কৰে।

File:Mensaje de fin de año del Presidente Alberto Fernández (cropped).jpg|alt=Argentina, Alberto Fernández, President|***'<br />আলবাৰ্টো ফাৰ্নাণ্ডেজ, ৰাষ্ট্ৰপতি
File:Anthony Albanese portrait (cropped).jpg|alt=Australia, Anthony Albanese, Prime Minister|***'এন্থনী আলবানিজ, প্ৰধানমন্ত্ৰী
File:Foto oficial de Luiz Inácio Lula da Silva (estreita).jpg|alt=Brazil, Luiz Inácio Lula da Silva, President|***'<br />লুইজ ইনাছিও লুলা দা চিলভা, ৰাষ্ট্ৰপতি
File:Justin Trudeau March 2022.jpg|alt=Canada, Justin Trudeau, Prime Minister|***' জাষ্টিন ট্ৰুডো, প্ৰধানমন্ত্ৰী
File:Li Qiang 2023 España.jpg|alt=ChinaLi Qiang, Premier|***'<br />লি কিয়াঙ, প্ৰিমীয়াৰ
File:Emmanuel Macron June 2022 (cropped).jpg|***'ইমানুৱেল মেক্ৰন, ৰাষ্ট্ৰপতি
File:Olaf Scholz in 2023 (cropped).jpg|alt=GermanyOlaf Scholz, Chancellor|***'<br />অলাফ স্কোলজ, চেঞ্চেলৰ
File:Official Photograph of Prime Minister Narendra Modi Portrait.png|alt=India, Narendra Modi, Prime Minister (Host)|***'নৰেন্দ্ৰ মোদী, প্ৰধানমন্ত্ৰী **(আয়োজক)**
File:Joko Widodo 2019 official portrait.jpg|alt=Indonesia, Joko Widodo, President 2023 Chairperson of Association of Southeast Asian Nations|***'<br />জোকো উইডোডো, ৰাষ্ট্ৰপতি
File:Giorgia Meloni Official 2023 crop.jpg|alt=Italy, Giorgia Meloni, Prime Minister|***'জৰ্জিয়া মেলোনি, প্ৰধানমন্ত্ৰী
File:Fumio Kishida 20211005 (cropped).jpg|alt=Japan, Fumio Kishida, Prime Minister|***'<br /> ফুমিঅ' কিশ্বিদা, প্ৰধানমন্ত্ৰী
File:Raquel Buenrostro Sánchez.jpg|alt=MexicoRaquel Buenrostro Sánchez, Minister of Economy|***'ৰাকেল বুয়েনৰোষ্ট্ৰ' চানচেজঅৰ্থনীতি মন্ত্ৰীFile:South Korea President Yoon Suk Yeol portrait.jpg|alt=South KoreaYoon Suk-yeol, President|***'<br />ইউন চুক-য়েঅ'ল, ৰাষ্ট্ৰপতি
File:Сергей Лавров (18-11-2022) (cropped).jpg|alt=RussiaSergei Lavrov, Foreign Minister|***'চাৰ্গেই লাভৰভ, বৈদেশিক মন্ত্ৰী
File:Mr. Houlin Zhao, ITU Secretary-General with H. E. Mr. Cyril Ramaphosa, President, South Africa (cropped).jpg|alt=South AfricaCyril Ramaphosa, President|***'<br />চিৰিল ৰামাফোছা, ৰাষ্ট্ৰপতি
File:Recep Tayyip Erdogan in Ukraine.jpg|alt=TurkeyRecep Tayyip Erdoğan, President|***' ৰেচেপ টাইব এৰদোগান, ৰাষ্ট্ৰপতি
File:Portrait of Prime Minister Rishi Sunak (cropped).jpg|alt=United Kingdom, Rishi Sunak, Prime Minister|***'<br />[[ঋষি চুনাক]], প্ৰধানমন্ত্ৰী
File:Joe Biden presidential portrait (cropped).jpg|alt=United States, Joe Biden, President|***' জ' বাইডেন, ৰাষ্ট্ৰপতি
File:Official Portrait of Ursula von der Leyen (cropped).jpg|alt=European Union, Ursula von der Leyen, President of the European Commission|***'<br />উৰ্চুলা ভন ডেৰ লেয়েন, ইউৰোপীয়ান আয়োগৰ অধ্যক্ষ
File:Charles Michel 2019 (cropped).jpg|alt=European Union, Charles Michel, President of the European Council|***'চাৰ্লছ মিশ্বেল, ইউৰোপীয় পৰিষদৰ অধ্যক্ষ


## আমন্ত্ৰিত অতিথি
জি-২০ গোটৰ অধ্যক্ষ আৰু সন্মিলনৰ আয়োজক হিচাপে ভাৰতে মুঠ ১০খন দেশৰ ৰাষ্ট্ৰ আৰু চৰকাৰৰ মুৰব্বীসকলক সন্মিলনত অংশগ্ৰহণ কৰিবলৈ আমন্ত্ৰণ জনায়। 

File:Sheikh Hasina in New York - 2018 (44057292035) (cropped).jpg|alt=Bangladesh Sheikh Hasina, Prime Minister|***'<br />[[শেখ হাছিনা]], প্ৰধানমন্ত্ৰী
File:President Azali Assoumani.jpg|alt=Comoros Azali Assoumani, President2023 Chairperson of the African Union|***'আজালি আছৌমানি, ৰাষ্ট্ৰপতি
File:AbdelFattah Elsisi (cropped).jpg|alt=EgyptAbdel Fattah el-Sisi, President, 2023 Chairperson of NEPAD|***'<br />আব্দেল ফাত্তাহ এল-চিছি, ৰাষ্ট্ৰপতি 
File:The Prime Minister, Shri Narendra Modi meeting the Prime Minister of the Republic of Mauritius, Mr. Pravind Kumar Jugnauth, in New Delhi on December 06, 2019 (1) (cropped).jpg|alt=MauritiusPravind Jugnauth, Prime Minister|***'প্ৰবিন্দ কুমাৰ জুগনৌথ, প্ৰধানমন্ত্ৰী
File:Mark Rutte, 23.03.23 (cropped).jpg|alt=NetherlandsMark Rutte, Prime Minister|***'<br />মাৰ্ক ৰুট্টে, প্ৰধানমন্ত্ৰী
File:Bola Tinubu portrait.jpg|alt=NigeriaBola Tinubu, President|***'বলা টিনুবু, ৰাষ্ট্ৰপতি
Asa'ad bin Tariq Al Said at the Enthronement of Naruhito (1).jpg|alt=OmanAsa'ad bin Tariq, Deputy Prime Minister|***'<br />আছাআদ বিন তাৰিক, উপ-প্ৰধানমন্ত্ৰী
File:Lee Hsien Loong - 20101112.jpg|alt=SingaporeLee Hsien Loong, Prime Minister|***'লি ছিয়েন লুং, প্ৰধানমন্ত্ৰী
P060532-212723.jpg|alt=SpainNadia Calviño, Vice Prime Minister,Permanent guest invitee|***'<br /><br/>(জি-২০ৰ স্থায়ী আমন্ত্ৰিত অতিথি)
File:Mohamed bin Zayed Al Nahyan.jpg|alt=United Arab EmiratesMohamed bin Zayed Al Nahyan, President|***'মহম্মদ বিন জায়েদ আল নাহিয়ান, ৰাষ্ট্ৰপতি


## অংশগ্ৰহণকাৰী আন্তঃৰাষ্ট্ৰীয় সংস্থাৰ অতিথি

File:Masatsugu Ashakawa.jpg|** [[এছিয়ান উন্নয়ন বেংক]]**মাছাটছুগু আছাকাৱা, অধ্যক্ষ
File:Portrait Placeholder Square.png|**দুৰ্যোগ প্ৰতিৰোধী আন্তঃগাঁথনিৰ বাবে মিত্ৰজোঁট**অমিত প্ৰথি, সঞ্চালক প্ৰধান
File:Portrait Placeholder Square.png|** বিত্তীয় স্থিতিশীলতা ব’ৰ্ড**ক্লাছ ন'ট, অধ্যক্ষ
File:Kristalina Georgieva Headshot.jpg|**[[আন্তঃৰাষ্ট্ৰীয় মুদ্ৰা নিধি]]** ক্ৰীষ্টালিনা জৰ্জিভা, পৰিচালনা সঞ্চালক
File:Gilbert Houngbo.jpg|**[[আন্তৰ্জাতিক শ্ৰমিক সংস্থা]]**গিলবাৰ্ট হাউংবো, সঞ্চালক প্ৰধান
File:Portrait Placeholder Square.png|**[[আন্তৰ্জাতিক সৌৰ সহযোগিতা]]**অজয় মাথুৰ, সঞ্চালক প্ৰধান
File:Mathias Cormann APEC 2018.jpg|**অৰ্থনৈতিক সহযোগিতা আৰু উন্নয়নৰ বাবে সংস্থা**মাথিয়াছ কৰ্মমান, মহাসচিব
File:António Guterres November 2016.jpg|alt=United NationsAntónio Guterres, Secretary-General|**[[ৰাষ্ট্ৰসংঘ]]**এণ্টনিও গুটেৰেছ, মহাসচিব
File:Ajay Banga.jpg|**[[বিশ্ব বেংক]]**অজয় বংগা, অধ্যক্ষ
File:Mukhisa Kituyi, Houlin Zhao, Tedros Adhanom Ghebreyesus with Sophia - AI for Good Global Summit 2018 (41223188035) (cropped).jpg|** [[বিশ্ব স্বাস্থ্য সংস্থা]]**টেড্ৰছ আধানম গেব্ৰেইছাছ, সঞ্চালক প্ৰধান
File:Ngozi Okonjo-Iweala takes over as new WTO Director-General, 1 March 2021 (50993534756) (cropped).jpg|** [[বিশ্ব বাণিজ্য সংস্থা]]**এনগোজি অকনজো-ইৱেলা, সঞ্চালক প্ৰধান

## ফলাফল

* আফ্ৰিকান ইউনিয়নে জি-২০ত স্থায়ী সদস্য হিচাপে যোগদান কৰে।
* বহনক্ষম জৈৱ ইন্ধনৰ বিকাশ আৰু গ্ৰহণৰ প্ৰসাৰ আৰু প্ৰাসংগিক মানদণ্ড আৰু প্ৰমাণপত্ৰ নিৰ্ধাৰণৰ বাবে গ্ল'বেল বায়'ফিউৱেল এলায়েন্স (GBA) নামৰ এটা নতুন সংস্থা গঠন কৰা হয়।
* নতুন দিল্লী নেতাৰ ঘোষণাপত্ৰখন সহমতৰ সৈতে গ্ৰহণ কৰা হয়।
* ভাৰত-মধ্যপ্ৰাচ্য-ইউৰোপ অৰ্থনৈতিক কৰিড'ৰ নামেৰে ভাৰতক মধ্যপ্ৰাচ্য আৰু ইউৰোপৰ সৈতে সংযোগ কৰা ৰে'ল আৰু জাহাজ পৰিবহণ কৰিড'ৰ নিৰ্মাণৰ বাবে কেইবাখনো দেশৰ যৌথ চুক্তি হয়। এই গোটত ভাৰত, চৌদি আৰব, সংযুক্ত আৰব আমিৰাট, জৰ্ডান, ইজৰাইল আৰু ইউৰোপীয় সংঘ অন্তৰ্ভুক্ত হৈছে।

## তথ্য উৎস

শ্ৰেণী:সন্মিলন